24/09/2019 | Administración LocalMunicipal
Arzúa
Nomeamento de persoal eventual

O Sr. alcalde, con data 29 de xullo de 2019, ditou o seguinte DECRETO nº 504, modificado por outro decreto do alcalde de data 19/09/2019: Descrición Decreto: NOMEAMENTO PERSOAL EVENTUAL DON José Luis García López ALCALDE PRESIDENTE DO CONCELLO DE Arzúa (A CORUÑA) Visto acordo plenario en sesión de data 24/07/2019 (no que se rectifica en importes salario a proposta de Alcaldía por erro nas contías, e anos ) tal como segue: PRIMEIRO.- Que o posto de traballo de secretaria da Alcaldía, que figura dentro do persoal eventual, no cadro de persoal ao servizo desta Entidade Local, se manteña durante o tempo que dure o mandato deste alcalde, ao que deberá prestar as funcións de confianza ou asesoramento que quedaron indicadas, coa retribución equivalente a un funcionario administrativo da clase C1, con nivel de complemento de destino 22 e complemento específico mensual de 770,50€ brutos en 14 pagas. O que supón unha retribución bruta mensual de 2.079,01 euros, máis dúas pagas extras anuais por un importe bruto equivalente: o importe de 766,06 euros do soldo mensual, mais o importe mensual establecido polo complemento de destino e polo complemento específico. Estas retribucións estarán suxeitas ás variacións que se produzan cada ano, de acordo coa lexislación vixente que regule as variacións das retribucións dos funcionarios municipais, correspondentes ao grupo de asimilación no que o Ministerio de Administracións Públicas clasifique as súas función Aprobar as características e retribucións do posto de traballo de secretaria da Alcaldía, que quedaron indicadas para surtir efectos a partir da data en que se dicte e notifique a resolución do alcalde designando á persoa que prestará as funcións que quedaron detalladas de confianza ou asesoramento, durante o tempo que dure o mandato deste alcalde. Que as anteriores retribucións experimenten a mesma variación anual que a prevista para as retribucións do persoal ao servizo do sector público, en cada unhas das sucesivas leis de presupostos xerais do Estado que se publiquen para os anos 2019, 2020, 2021 e 2022. Que se fixe como xornada laboral, para o traballador/a que resulte nomeado por este alcalde, a mesma xornada que teña establecida o persoal que preste servizos nas oficinas municipais.“ Polo presente PRIMEIRO.- Nomear a Sonia Seoane Mato con DNI XXXXXXXXX con efectos do 1/8/2019 para ocupar o posto de traballo de Secretaria do Alcalde, que figura dentro do persoal eventual, no cadro de persoal ao servizo desta Entidade Local reservado a persoal eventual, en rexime de dedicación exclusiva e coa xornada laboral equivalente á do persoal funcionario de carreira. As retribucións anuais son as indicadas nos considerandos deste decreto acordadas en sesión plenaria de data 24/07/2019 e baixo as condicións retributivas que nese acordo plenario se indican SEGUNDO.- O persoal eventual, en virtude de nomeamento, e con carácter non permanente só realizará as funcións expresamente cualificadas de confianza ou asesoramento especial, sendo retribuído con cargo aos créditos presupostarios consignados para ese fin. O seu nomeamento e cese serán libres, e o cese terá lugar en todo caso cando se produza o da autoridade á que presta a función de confianza ou asesoramento. Ao persoal eventual seralle aplicable, no que sexa adecuado á natureza da súa condición, o réxime xeral dos funcionarios de carreira. TERCEIRO.- Publicar no Boletín oficial da Provincia este nomeamento, o réxime das súas retribucións e dedicación. CUARTO.- Dar conta á intervención e tesourería municipais aos efectos correspondentes. O que se publica aos efectos oportunos En Arzúa, a 19 de setembro de 2019 O alcalde Asdo.: José Luis García López.